Madhara ya uchafuzi wa mazingira
Language: Swahili | Genre: Creative_writing

MADHARA YA UCHAFUZI WA MAZINGIRA 

Mazingira ni viumbe ambavyo vimezunguka maskani yetu. Mazingira yana umuhimu mkubwa huku duniani. Mazingira husaidia mmomonyoko wa ardhi na pia huleta mvua ambayo husaidia miti kukua.

Katika shule yetu ya upili ya kimuka, mwalimu mkuu na mwalimu wa idara ya usafi hutuambia tuwe tukipanda miti.Kila Ijumaa, mwalimu  wa idara ya usafi hutuletea miti mia moja tupande huku shuleni ili kuwe na hali safi ya hewa.Sisi wanafunzi wa kidato cha pili hupenda kupanda miti sana.Hata waziri wa mazingira akija shuleni kwetu huvutiwa na hewa safi. Wakati wa kuangalia usati katika shule za upili, waziri wa mazingira, Bw.Chege, hupenda kuja shuleni kwetu.

Tunapong'ang'ana kupanda miti, kuna wale ambao hupinga kupanda miti katika mashamba yao. Hawa ndio huchangia kuharibu mazingira. Kunao wale pia ambao hukatakata miti ovyo ovyo na kuharibu mazingira.

Mazingira kama misitu ni maskani ya wanyama wengi wa porini. Tunapokata miti, tunaharibu maskani ya wanyama hawa. Moto ambazo huwashwa katika misitu pia huharibu mazingira kwani husababisha ukosefu wa hewa safi na pia kuharibu hali ya anga.

Sisi kama wakenya tunajivunia nchi yetu ya Kenya. Ingawa tu, kuna watu ambao hawawezi kuona kitu kizuri kikifaulu. Katika nchi yetu ya Kenya, kuna mahali kwingi tofauti tofauti ambako kunavutia watalii kutoka nchi za nje.

Watalii hupenda kuja kuona wanyama porini. Wanyama hawa wa porini hukaa katika misitu.Watalii pia huvutiwa na mito, maziwa na milima ya huku Kenya.Watalii hawa huchangia kukuza uchumi wetu kwani wanalipa pesa ili kuzuru maeneo tofauti tofauti. 

Mazingira ni muhimu katika maisha ya binadamu na hata kwa wanyama wa msituni. Ndio maana tunahimizwa tupande na tukuze miche midogo midogo ili itakaponyauka tuweze kupanda miti mingi na pia tunyunyizie maji ili iweze kustawi bila kukauka. Tukuze mazingira yetu na tuwache kukata miti ovyo ovyo.